**Սամվել Միխայիլի (Միքայելի) Ղասաբօղլյան** (դեկտեմբերի 20, 1955(1955-12-20), Երևան, Հայկական ԽՍՀ, ԽՍՀՄ), հայ խորհրդային ֆուտբոլիստ, մարզիչ, ԽՍՀՄ սպորտի վարպետ (1980)։

Ակումբային կարիերա
------------------

1974 թվականից հանդես է եկել «Արարատի» դուբլում։ Հիմնական կազմում այդպես էլ չի ընդգրկվել։

1976-1977 թվականներին խաղացել է 2-րդ լիգայում՝ նախ ՖԻՄԱ-ում (Երևան), ապա «Շիրակում»։

1978 թվականին կրկին վերադարձել է «Արարատ», որի կազմում անցկացրել է 145 խաղ, խփել 14 գնդակ։

Մարզչական կարիերա
-----------------

Ֆուտբոլիստի կարիերան ավարտելուց հետո Սամվել Ղասաբօղլյանը գլխավորել է Երևանի «Արաբկիր» ակումբը, որտեղ աշխատել է մեկ մրցաշրջան և տեղափոխվել «Արարատ-2»։ Այդ թիմի հետ զբաղեցրել է 1-ին տեղը 1990 թվականին իր ենթախմբում, և 1-ին տեղը 1-12-րդ տեղերի համար երկրորդ փոքր լիգայում։ Թիմը դուրս է եկել ԽՍՀՄ «Կենտրոն» գոտու երկրորդ լիգա։ Սակայն թիմը շատ վատ է հանդես եկել՝ 22 հնարավորից զբաղեցնելով 21-րդ տեղը։ Դրան հաջորդել է ԽՍՀՄ փլուզումը և Հայաստանում հայտնվել են նոր ակումբներ։ «Արարատ-2»-ը, որտեղ աշխատում էր Ղասաբօղլյանը, լուծարվել է։ Նոր աշխատավայր է դարձել Երևանի ԱՕՍՍ-ը, որտեղ Ղասաբօղլյանը գլխավոր մարզչի օգնականն էր։

1999 թվականին գլխավորում է Ստեփանակերտի «Ղարաբաղը», որն այդ ժամանակ գտնվում էր Երևանում։ Սակայն թիմը 15 խաղից հետո ֆինանսական խնդիրների պատճառով դուրս է եկել առաջնությունից։ Արդյունքում, մնացած խաղերի համար նրան հաշվել են տեխնիկական պարտություններ, իսկ Ղասաբօղլյանը մնացել է անգործ։ Հաջորդ մրցաշրջանի սկզբում գլխավորել է Երևանի «Զվարթնոցը» (հետագայում անվանմանը ավելացրել է ԱԱԼ հապավումը)։ Ղասաբօղլյանի հետ թիմը բարձրագույն արդյունքների է հասել առաջնությունում և Գավաթի խաղարկությունում։ Թիմը երկու անգամ հասել Է Գավաթի եզրափակիչ (2000 թվականին և 2002 թվականին), իսկ գավաթի եզրափակիչների միջև նվաճել են 2001 թվականի առաջնության արծաթե մեդալներ։ 2003 թվականի սկզբին ակումբը ունեցել է ֆինանսական խնդիրներ, և դեռ առաջնության մեկնարկից առաջ հրաժարվել է մասնակցել, ապա լուծարվել է։

2004 թվականին ստանձնել է «Կիլիկիա»-ի ղեկավարությունը, երբ ակումբում մարզիչները արագ փոխարինում էին մեկը մյուսին։ Ղասաբօղլյանը երևանցիներին գլխավորել է հուլիսին և այդ ժամանակ համարվում էր մրցաշրջանի արդեն չորրորդ մարզիչը։ Ղասաբօղլյանի ժամանակ թիմը բոլոր հանդիպումներում պարտվել է և միայն մեկն է ոչ-ոքի ավարտել։ Հերթական պարտությունից հետո՝ «Միկայից» 1:5 հաշվով, ակումբի ղեկավարությունը հեռացրել է գլխավոր մարզչին։ Մրցաշրջանի ավարտից հետո գլխավորել Է Առաջին լիգայում հանդես եկող «Արարատ-2»-ը։ Երկրորդ մրցաշրջանում Ղասաբօղլյանի գլխավորությամբ թիմը զբաղեցրել է աղյուսակի 2-րդ հորիզոնականը և դուրս է եկել Պրեմիեր լիգա։ Ակումբի «Արարատ» անվան պատճառով դատական գործընթացների պատճառով ակումբում շատ վերադասավորումներ են տեղի ունեցել։ Այդ թվում՝ առաջնության ավարտից հետո պաշտոնանկ է արվել գլխավոր մարզիչ Սամվել Ղասաբօղլյանը։

Անձնական կյանք
--------------

* Կինը՝ Ամալյա
	+ Սամվել Ղասաբօղլյանն ունի երեք որդի և մեկ դուստր։ Տղաները՝ Արմենը, Միքայելը, Լևոնը, նույնպես ֆուտբոլ են խաղացել։

Ձեռքբերումներ
-------------

* *որպես մարզիչ*
	+ Հայաստան Հայաստան
		- Հայաստանի առաջնություն - 1992, 1996/97
		- Հայաստանի առաջնության արծաթե մեդալակիր - 2001
		- Հայաստանի գավաթի եզրափակչի մասնակից - 1992, 1996/97, 2000, 2002
		- Հայաստանի սուպերգավաթի եզրափակչի մասնակից - 1997

Ծանոթագրություններ
------------------

1. ↑  Состав «Арарат-2» в 1990 году (2-я подгруппа)(չաշխատող հղում)
(ռուս.)
2. ↑  Состав «Арарат-2» в 1990 году (1-12 места)(չաշխատող հղում)
(ռուս.)
3. ↑  Вторая лига СССР 1991 г. Центр(չաշխատող հղում)
(ռուս.)
4. ↑  Армения. Сезон — 1999. Высшая лига Արխիվացված 2010-08-28 Wayback Machine(ռուս.)
5. ↑  Армения. Сезон — 2000. Кубок Արխիվացված 2010-08-29 Wayback Machine(ռուս.)
6. ↑  Армения. Сезон — 2002. Кубок Արխիվացված 2010-08-29 Wayback Machine(ռուս.)
7. ↑  «Армения. Сезон — 2001. Высшая лига». Արխիվացված է օրիգինալից 2010 թ․ օգոստոսի 28-ին. Վերցված է 2023 թ․ նոյեմբերի 7-ին.
8. ↑  Примечания: Արխիվացված 2010-02-20 Wayback Machine(ռուս.)
9. ↑  АРМЕНИЯ Արխիվացված 2016-03-04 Wayback Machine(ռուս.)
10. ↑  Second Level 2005 Արխիվացված 2016-03-05 Wayback Machine(անգլ.)
11. ↑  «Пюник» в восьмой раз стал чемпионом Армении

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru |

 |